קרן מור

קרן מור (נולדה ב-18 במרץ 1964) היא שחקנית וקומיקאית ישראלית, זוכת שני פרסי התיאטרון הישראלי, פרס מסך הזהב ופרס האקדמיה הישראלית לטלוויזיה. מור נולדה בבת ים בשם קרן מורנו לעוזי, איש צבא קבע, ולזהבה, עובדת סוציאלית וקצינת מבחן למבוגרים. בילדותה, הוריה עברתו את שם משפחתם למור. היא גדלה בבת ים ולאחר מכן בבסיס רמת דוד וברמת השרון והיא בוגרת תיכון רוטברג בעיר. יש לה אח קטן. מור שילבה את שירותה הצבאי עם לימודי המשחק בסטודיו למשחק ניסן נתיב. מור נשואה לשחקן מנשה נוי, אותו הכירה בתחילת צילומי "החמישייה הקאמרית", והשניים נישאו שלושה חודשים לאחר היכרותם. לשניים בת ובן. היא מתגוררת בתל אביב. מור פרצה לראשונה לתודעה הציבורית בשנת 1987, כשגילמה את מגי ויינברג בסרטו של ינקול גולדווסר "אבא גנוב" לצד יהודה בארקן. ב-1989 גילמה את פאניה בסרטו של עמוס גיתאי "ברלין ירושלים". ב-1990 גילמה את שמרית בסרטו זוכה פרס אופיר של שבי גביזון "שורו" לצד משה איבגי. ב-1992 שיחקה ב"מרק עוף" לצד חגית דסברג. בסרט "כבלים" לצד אריק איינשטיין ומוני מושונוב, ובסרטו של יעוד לבנון "קופסה שחורה". פריצתה הגדולה בתחום הקומי-סאטירי, הייתה במשחקה ב"העולם הערב" וב"זהו זה!", והגיעה לשיאה בשנת 1993 כשנבחרה, לצד שי אביבי, דב נבון, רמי הויברגר ומנשה נוי, להשתתף בסדרת המערכונים "החמישייה הקאמרית". מור השתתפה לצד חבריה לתוכנית, בסרט "כלבים לא נובחים בירוק" בשנת 1996. ב-1997 שיחקה בסרטו של מנשה נוי "פתיחה 1812" לצד עמי סמולרצ'יק וב"ביפ" לצד דפנה רכטר. ב-1998 שיחקה בסרטו של עמוס גיתאי "יום יום" לצד חנה מרון ודלית קהן. ב-1999 הופיעה בסרט הטלוויזיה של מנשה נוי "בטרנד". בשנת 2000 החלה לשחק בסדרת הטלוויזיה הדרמטית "הבורגנים" לצד חבריה לחמישייה הקאמרית. במהלך השתתפותה בסדרה, שיחקה מור ב"בכורה" לצד דן תורן ובפרויקט הבינלאומי של סרטים המתארים את פיגועי 11 בספטמבר לצד מנשה נוי בבימויו של עמוס גיתאי. ב-2003 שיחקה מור בסרטו של עמוס גיתאי "עלילה" לצד יעל אבקסיס וחנה לסלאו. ב-2004 בסרטו של יוסף פיצ'חדזה "שנת אפס" לצד שרה אדלר ודני גבע. באותה שנה החלה להשתתף בסדרת המערכונים "קצרים" לצד מוני מושונוב, ריקי בליך, שמוליק לוי ויובל סגל. ב-2005 השתתפה בסרטה של ג'ולי שלז "מוכרחים להיות שמח" לצד טל פרידמן וסיגלית פוקס. ב-2006 שיחקה לצד רונית אלקבץ ומנשה נוי ב"פרשת השבוע". בשנת 2008 שיחקה מור בסרטם של שלומי ורונית אלקבץ, "שבעה". באותה השנה שיחקה בסדרה "פאפאדיזי" לצד מנשה נוי ומוני מושונוב ב-yes. בשנת 2011 שיחקה בסדרה "השנים הכי יפות" בערוץ 2. בשנה זו הגישה את הסדרה התיעודית "צו האופנה" ששודרה בערוץ 1. בשנת 2012–2016 שודרה הסדרה הקומית "יום האם" בערוץ 2, בכיכובה של מור בתפקיד הראשי. בנובמבר 2014 החלה להשתתף בתוכנית הבידור "הכל הולך" של "רשת" בערוץ 2. באותה השנה, השתתפה בקליפ השיר "Everybody Needs a Man" של עופר ניסים ומאיה סימנטוב. במאי 2018 עלתה לאוויר בערוץ כאן 11 סדרה בכיכובה "הפסיכולוגית", שהייתה גרסה ישראלית לסדרת האינטרנט של ליסה קודרו, "Web Therapy" (אנ'). בפברואר 2018 עלתה לאוויר בערוץ כאן 11 הסדרה "קופה ראשית", בה מגלמת מור את דמותה של הקופאית כוכבה שביט. הסדרה הייתה מועמדת לזכייה בפרס אמי הבין-לאומי בקטגוריית "סדרת הקומדיה הטובה ביותר" של שנת 2019 אך לא זכתה. מור שיחקה בהצגות תיאטרון: בתיאטרון חיפה שיחקה ב"סינדרום ירושלים" (1988), "נישואי פיגארו" (1988) ו"מרד המתים" (1989); השתתפה בטרטיף" (1989) בהבימה; שיחקה ב"טיטאניה" וב"חלום ליל קיץ" בתיאטרון צוותא; ב"הזוג המוזר" (1991), ב"בוז לירח" (1990) וב"שחור היה הלילה" בתיאטרון בית ליסין וכן שחקה ב"מירנדולינה" וב"אחים לנשק" (1991) בתיאטרון באר שבע. מור שחקה ב"בית העלים הכחולים" (1992), "מפעל חייו", "ראש משוגע", "מלאכים באמריקה" (1993), "חפץ" (1996), "מבקר המדינה" (1996), "חברות הכי טובות" (1999), "לופ", "אישה בעל בית" (2005), "לילה טוב אמא" (2006), "המלך ליר" (2007), "כסף עובר ושווא" (2009), "המאהב" (2012). בדצמבר 2015 החלה להשתתף בהצגה של מייק ברטלט "רילוקיישן" לצד יובל שרף. בשנת 2019 שיחקה בשנת במחזה "מיזרי". בשנת 2020 החלה להשתתף במחזה "אלוהי הקטל" בתיאטרון הקאמרי. בשנת 2022 גילמה את יוקסטה ב"אדיפוס" בתיאטרון הקאמרי. בשנת 2023 שיחקה במחזה "המלך עומד למות", שעלה בתיאטרון הקאמרי בבימויו של עירד רובינשטיין. בשנים 2005–2021 הובילה מור את הקמפיינים של כרטיסי האשראי לאומי קארד לצד השחקן יובל סגל ולצד הקומיקאי שחר חסון. משנת 2022 מובילה את הקמפיין של "מור בית השקעות". אבא גנוב – 1987 ברלין ירושלים – 1989 שורו – 1990 מרק עוף – 1992 כבלים – 1992 נייס גיא – 1992 קופסה שחורה – 1993 החמישייה הקאמרית – 1993–1997 כלבים לא נובחים בירוק – 1996 פתיחה 1812 – 1997 יום יום – 1998 הבורגנים – 2000–2004 עלילה – 2003 שנת אפס – 2004 קצרים – 2004–2009 מוכרחים להיות שמח – 2005 תנועה מגונה – 2006 פרשת השבוע – 2006-2009 ליבינג רום – 2006 שבעה – 2008 כפיות – 2008 כרמל – 2009 השנים הכי יפות – 2011 יום האם – 2012–2016 הכל הולך – 2014–2015 חלונות – 2014 גט – 2014 פרינסס – 2015 קופה ראשית – 2018–הווה המועדון לספרות יפה של הגברת ינקלובה – 2018 הפסיכולוגית – 2018 רכבת קלה – 2018 בוקר טוב ילד – 2019 שב"ס – 2019 מי שמע על חווה ונאווה – 2022 חומוס FULL טריילר – 2022 פרס התיאטרון הישראלי על משחק נשי (1995) פרס תא המבקרים בפסטיבל הסרטים הבינלאומי חיפה (1996) פרס מסך הזהב על משחק דרמטי נשי ב"החמישייה הקאמרית" (2002) פרס מיוחד על משחקה ב"חברות הכי טובות" (2002) פרס התיאטרון על משחק נשי מצטיין ב"אישה, בעל, בית" (2004) פרס האקדמיה לטלוויזיה על משחק קומי ב"קצרים" (2005, 2007, 2009) פרס רוזנבלום לאמנויות הבמה בקטגוריה אמנים ויוצרים מצטיינים (2016) קרן מור, במיזם "אישים" לתיעוד היצירה הישראלית קרן מור, במסד הנתונים הקולנועיים IMDb (באנגלית) קרן מור, באתר "אידיבי", מאגר הידע העברי לקולנוע ישראלי ועולמי קרן מור, באתר ספר הקולנוע הישראלי קרן מור, באתר AllMovie (באנגלית) קרן מור, במסד הנתונים הקולנועיים KinoPoisk (ברוסית) קרן מור, באתר MusicBrainz (באנגלית) קרן מור, דף שער בספרייה הלאומית קרן מור, בארכיון הבימה קרן מור, באתר ארכיון הסרטים הישראלי בסינמטק ירושלים קרן מור באתר "הבמה" קרן מור: תאטרון ובריאות אאוט, טלוויזיה וסיגריות אין, באתר ‏מאקו‏, 15 בספטמבר 2011 יובל אברמוביץ'‏, בעיטת קרן, באתר וואלה, 16 בספטמבר 2012 נועה הרשקוביץ‏, קרן מור בת 50: קבלו את רגעי השיא שלה, באתר וואלה, 18 במרץ 2014 איתי יעקב, קרן מור: "הייתי ילדה שמנמנה ששמעה 'תורידי, לא מתאים לך'", באתר Xnet‏, 24 במאי 2014 שחר אטואן, פעם שחקנית עסוקה, היום פשניסטה במשרה מלאה: המהפך של קרן מור, באתר הארץ, 22 בדצמבר 2014 קרן נתנזון ויץ, אורית מרלין רוזנצוויג, קרן מור: "זה מפחיד ועצוב להתבגר. אני יכולה רק לצחוק על זה", באתר ynet, 16 במאי 2016 קרן מור חושפת: מאז ומעולם הייתי יזמית, באתר onlife,‏ 2 ביוני 2016 אור נוף, קומדיה: קרן מור ולאה לב בריאיון קורע משותף, באתר את, 3 ביולי 2017 יאיר אשכנזי, קרן מור ויובל סגל עולים לראשונה יחד על במת התיאטרון ומספרים הכל על הזוגיות שלהם, באתר הארץ, 18 באפריל 2019 פגישה עם רוני קובן עונה 7 | פרק 18 - קרן מור קרן מור חגגה 50, מי הגיע לברך?, באתר וואלה, 19 במרץ 2014 Offer Nissim feat Maya Simantov Everybody Needs A Man, נבדק ב-2022-06-22 International Emmy Awards (2019), IMDb ניר שאולוף, יחסי מין: מנשה נוי וקרן מור עדיין מאמינים בזוגיות, באתר nrg‏, 15 ביוני 2012; שי הרלב, עכבר העיר אונליין, מגרש המשחקים המיני של קרן מור ומנשה נוי, באתר הארץ, 1 ביולי 2012 גיל רונן, חוויה דיגיטלית-אנושית: השנה של לאומי קארד, באתר ynet, 25 בינואר 2017 כפיר אדר, אחרי למעלה מעשור: MAX נפרדת מהפרזנטורים שהפכו את "לפנק, לפנק" לקאלט, באתר אייס, 13 ביוני 2021 מור דרעי, עכבר העיר אונליין, קרן מור: "העירום גרם לי לזנוח את העכבות", באתר הארץ, 20 במרץ 2015